Μπαζάρ βιβλίου πραγματοποιείται το Σαββατοκύριακο στην πλατεία Εξαρχείων με λευκώματα και εκδόσεις Τέχνης, βιβλία πολιτικής σκέψης, δοκίμια και μελέτες.

Η ανακοίνωση των διοργανωτών αναφέρει: «Επειδή παρά τα όσα συμβαίνουν το τελευταίο διάστημα τα Εξάρχεια ήταν και θα είναι πάντοτε ο αγαπημένος μας τόπος αναφοράς και συνάντησης και επειδή μια άλλη εικόνα της γειτονιάς μας είναι ακόμα εφικτή και είναι στο χέρι μας να την κάνουμε πιο φωτεινή και χαρούμενη και γεμάτη από ζωή.

Επειδή η πλατεία έχει την πιο συναρπαστική ιστορία σαν νησίδα ελευθερίας, σαν την κοιτίδα του ανένταχτου πολιτισμού και σαν πηγή ελεύθερης διακίνησης ιδεών σας προσκαλούμε να ανταμώσουμε το Σάββατο 28 και την Κυριακή 29 Σεπτεμβρίου 2019 στο καθιερωμένο διήμερο bazaar βιβλίου στην πλατεία Εξαρχείων με Λευκώματα και εκδόσεις Τέχνης βιβλία πολιτικής σκέψης, δοκίμια και μελέτες.

Μια μεγάλη παλέτα από διαλεγμένα και αγαπημένα μας βιβλία, πολλά από αυτά εξαντλημένα, υψηλής αισθητικής, βιβλία που θα θέλατε να έχετε σε τιμές που θα θέλατε να είχαν», κλείνει το κάλεσμα η Στέγη Bibliotheque.

Σεμινάρια Κινηματογράφου στο Σχολείο του Σινεμά 2019-2020

1) Σεμινάριο Ιστορίας Κινηματογράφου

2) Σεμινάριο Σκηνοθεσίας Κινηματογράφου (ανοιχτό μάθημα-παρουσίαση στις 29.9.2019 στις 17.00 Τσαμαδού 26-28 Εξάρχεια)

3) Σεμινάριο Δημιουργίας Ντοκιμαντέρ (ανοιχτό μάθημα-παρουσίαση στις 29.9.2019 στις 16.00 Τσαμαδού 26-28 Εξάρχεια)

4) Σεμινάριο Κινηματογραφικής Υποκριτικής και Σκηνοθεσίας «ΚΑΝΤΟ ΟΠΩΣ Ο ΜΠΕΡΓΚΜΑΝ») (ανοιχτό μάθημα-παρουσίαση στις 5.10.2019 στις 12.00 Τσαμαδού 26-28 Εξάρχεια).

5) Σεμινάριο Συγγραφής Σεναρίου

6) Σεμινάριο Μοντάζ Adobe Premiere

7) Σεμινάριο Μοντάζ Avid Media Composer